สวัสดีค่ะดิชั้นอยากรู้ว่าเวลาที่ทำอะไรที่ใช้กำลัง ใช้นิดเดียวก็ตาม ฉันจะรู้สึกว่าหัวใจเต้นเร็วและดังมากๆ ตัวและมือสั่น หายใจไม่เต็มอิ่มเป็นเพาะอะไรค่ะ ทั้งๆที่ฉันเคยทำงานหนักมาก่อน ฉันอายุ32หนัก68
สวัสดีค่ะ อาการหัวใจเต้นเร็วผิดปกติและดัง มือสั่น หายใจไม่อิ่มดังกล่าวมานั้น อาจจะเกิดหลังการทำงานหรือการออกกำลังกายหนักๆ หรือถ้าไม่ได้ออกแรงมากอะไร แต่มีอาการใจสั่นอาจเกี่ยวกับภาวะหัวใจเต้นผิดจังหวะ หัวใจขาดเลือดเฉียบพลัน มีโรคไทรอยด์ทำงานมากผิดปกติ การได้รับสารกระตุ้นระบบหัวใจและระบบประสาทเช่นสารเสพติด กาแฟ ชา แอลกอฮอล์ หรือมีภาวะเครียดหรือกังวลมากระตุ้นก็ได้เช่นกันเบื้องต้นหลีกเลี่ยงการทำงานหนักๆไปก่อน ถ้ามีอาการให้รีบนั่งพัก สังเกตอาการตนเองอย่างใกล้ชิดค่ะ ถ้ายังใจสั่นมาก เจ็บแน่นหน้าอก หอบเหนื่อยร่วมด้วย ควรรีบไปพบแพทย์โดยเร็ว